Лъэпкъ IуэрыIуатэм поджэж
«Иныжь» псалъэм къытрагъэпщIыкIа щIыпIэцIэхэм Адыгэхэм я хэкужьым куэду узэрыщрихьэлIэу щытыгъам дэ шэч къытетхьэркъым. Абыхэм ящыщщ мы ди тхыгъэм зи гугъу щытщIынухэри.
Шапсыгъ щIыналъэ
— Иныжь къуладж. Шахэ ижь лъэныкъуэмкIэ къыщыхэхуэж и къуэпсымрэ ар къызыдэж тIуащIэ зэв цIыкIумрэ я фIэщыгъэщ.
— Иныжьытх. Иджырей шапсыгъ жылагъуэхэм нэхъ «зыхузэфIэкIыу» яхэтхэм хабжэ ШахэкIеишхуэ къуажэ къухьэпIэ лъэныкъуэмкIэ къыбгъэдэт къырылъэ-мэзылъэ шытхщ.
— Иныжьым ыгъэкIыгъэ (зэпригъэзыкIа) къуладж. ХьэкIуцу (ХьэкIув) зи фIэщыгъэ бгым и лъабжьэм къыщежьэу, ПсыфI хэлъэдэж псы цIыкIумрэ абы зыщихъунщIэ къуэ зэв цIыкIумрэ зэреджэщ.
Адыгэ Республикэ
— Иныжь хъоу. Афыпсыпэ къуажэм ищхъэрэ-къуэкIыпIэ лъэныкъуэмкIэ къыпэщылъ къуэ бгъуэшхуэ хэшам апхуэдэу йоджэ.
Къэбэрдей щIыналъэ
— Иныжьыкхъэ. Мы фIэщыгъэмкIэ ноби зэхацIыхукI Къармэхьэблэ, Бабыгуей, Зэрэгъыж къуажэхэм я Iэгъуэблагъэхэм Iуащхьэ теплъэ зиIэу куэду щызэхэт лъагапIэ зэмылIэужьыгъуэхэр.
— Иныжьыкъуэ. Анзорей, Лэскэн ЕтIуанэ къуажэхэр зи жьэгъу щIэс Мэзылъэ шытхым псэущхьэ абрагъуэм щыжьэдитхъуа фIэкIа умыщIэну узыщыхуэзэ къуэладжэ куу кIыфIыжьым апхуэдэу йоджэ.
КЪУМАХУЭ Аслъэн.
